Document ID: 32008D0425

KOMISIJOS SPRENDIMAS
2008 m. balandžio 25 d.
nustatantis valstybių narių teikiamų tam tikrų gyvūnų ligų ir zoonozių likvidavimo, kontrolės ir stebėsenos nacionalinių programų standartinius reikalavimus Bendrijos finansavimui gauti
(Pranešta dokumentu Nr. C(2008) 1585)
(Tekstas svarbus EEE)
(2008/425/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 24 straipsnio 10 dalį,
kadangi:
(1)
Sprendime 90/424/EEB nustatytos procedūros, reglamentuojančios Bendrijos finansinį įnašą gyvūnų ligų ir zoonozių likvidavimo, kontrolės ir stebėsenos programoms vykdyti. Remiantis tuo sprendimu siekiant atlyginti valstybių narių išlaidas, patirtas finansuojant to sprendimo priede išvardytas gyvūnų ligų ir zoonozių likvidavimo, kontrolės ir monitoringo nacionalines programas, turi būti nustatyta Bendrijos finansinė priemonė.
(2)
Sprendime 90/424/EEB nustatyta, kad kiekvienais metais ne vėliau kaip iki balandžio 30 d. valstybės narės pateikia Komisijai kitais metais prasidedančias metines arba daugiametes programas, kurioms jos norėtų, kad būtų skirtas Bendrijos finansinis įnašas.
(3)
Remiantis Sprendimo 90/424/EEB, su pakeitimais, padarytais Sprendimu 2006/965/EB, 3 straipsniu, enzootinės galvijų leukozės (EGL) ir Aujeskio ligos programoms skirtas finansavimas gali būti teikiamas iki 2010 m. gruodžio 31 d.
(4)
2004 m. balandžio 29 d. Komisijos sprendime 2004/450/EB, nustatančiame standartinius reikalavimus paraiškoms dėl Bendrijos vykdomo gyvūnų ligų likvidavimo, stebėsenos ir kontrolės programų finansavimo (2), nustatyta, kad valstybės narės, siekiančios gauti Bendrijos finansinį įnašą tam tikroms gyvūnų ligų likvidavimo, stebėsenos ir kontrolės programoms vykdyti, turi pateikti paraiškas, kuriose nurodoma tam tikra tame sprendime nustatyta informacija.
(5)
2008 m. balandžio 25 d. Komisijos sprendimu 2008/341/EB, nustatančiu tam tikrų gyvūnų ligų ir zoonozių likvidavimo, kontrolės ir stebėsenos nacionalinių programų Bendrijos kriterijus (3), nustatyti kriterijai, kuriuos turi atitikti nacionalinės programos, kad jas patvirtintų Komisija pagal Bendrijos finansinę priemonę, nustatytą Sprendimo 90/424/EEB 24 straipsnio 1 dalyje.
(6)
Priėmus Sprendimą 2008/341/EB ir siekiant toliau gerinti teikimo, tvirtinimo ir pažangos vertinimo procesą įgyvendinant programas, reikėtų atnaujinti ir suderinti su šiais kriterijais standartinius reikalavimus, taikomus valstybių narių paraiškoms dėl nacionalinėms programoms skirto Bendrijos finansavimo. Siekiant aiškumo Sprendimas 2004/450/EB turėtų būti panaikintas ir pakeistas šiuo sprendimu.
(7)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
a)
šio sprendimo I priede, kai pateikiamos paraiškos dėl:
-
galvijų tuberkuliozės,
-
galvijų bruceliozės,
-
avių ir ožkų bruceliozės (B. melitensis),
-
mėlynojo liežuvio ligos endeminėse arba didelės rizikos teritorijose,
-
afrikinio kiaulių maro,
-
kiaulių vezikulinės ligos,
-
klasikinio kiaulių maro,
-
juodligės,
-
infekcinės galvijų pleuropneumonijos,
-
pasiutligės,
-
echinokokozės,
-
trichineliozės,
-
verotoksiną gaminančios E. coli,
-
enzootinės galvijų leukozės (EGL) ir Aujeskio ligos;
b)
šio sprendimo II priede, kai pateikiamos paraiškos dėl salmoneliozės (zoonozes sukuliančios salmonelės);
c)
šio sprendimo III priede, kai pateikiamos paraiškos dėl užkrečiamųjų spongiforminių encefalopatijų (USE) (galvijų spongiforminės encefalopatijos (GSE), skrepi ligos ir chroniško išsekimo ligos);
d)
šio sprendimo IV priede, kai pateikiamos paraiškos dėl naminių ir laukinių paukščių gripo;
e)
šio sprendimo V priede, kai pateikiamos paraiškas dėl:
-
infekcinės hematopoezinės nekrozės,
-
infekcinės lašišų anemijos,
-
pavasarinės karpių viremijos (PKV),
-
virusinės hemoraginės septicemijos (VHS),
-
koi herpes viruso infekcijos (KHV),
-
infekcijos Bonamia ostreae,
-
infekcijos Marteilia refringens,
-
vėžiagyvių baltmės.
2 straipsnis
Sprendimas 2004/450/EB panaikinamas.
3 straipsnis
Šis sprendimas skirtas valstybėms narėms.
Priimta Briuselyje 2008 m. balandžio 25 d.

Labels: 12
0
15
6